OpenLLM-France/wikimedia huggingface dataset:
# Cult of Luna

Cult of Luna és una banda sueca de heavy metal de la ciutat d'Umeå fundada el 1998. És coneguda per la seva música post-metal semblant a les bandes contemporànies Neurosis i Isis. El grup va signar amb Earache Records a principis dels anys 2000 i va publicar cinc àlbums, inclosos els comercialment reeixits Salvation (2004) i Somewhere Along the Highway (2006). Després d'un llarg període d'inactivitat, Cult of Luna va tornar de la mà d'Indie Recordings amb Vertikal (2013) i l'EP complementari Vertikal II (2013), tots dos inspirats en la pel·lícula de 1927 de Fritz Lang, Metropolis. El 2016 la banda va publicar el seu setè àlbum de temàtica espacial, Mariner, amb la vocalista estatunidenca Julie Christmas.
El so de Cult of Luna ha avançat des d'un treball primerenc amb una important influència del doom metal a un de menys agressiu i més dedicat a l'orquestració. Els aficionats i els crítics han anomenat aquest so post-metal, metal progressiu o sludge metal.
Les seves cançons solen ser llargues, lentes, repetitives i eixordadores, amb seccions pesades de guitarres distorsionades sovint intercalades amb interludis orquestrals i incursions de post-rock. El grup evita les estructures de cançons convencionals, optant per un so que evoluciona al llarg d'una cançó, de vegades cap a un crescendo atmosfèric, en comptes d'un patró vers-cor-vers, incorporant seccions de «llum i foscor» a la seva música.

## Discografia
### Àlbums d'estudi

* 2001 : Cult of Luna
* 2003 : The Beyond
* 2004 : Salvation
* 2006 : Somewhere Along the Highway
* 2008 : Eternal Kingdom
* 2013 : Vertikal
* 2016 : Mariner (amb Julie Christmas)
* 2019 : A Dawn to Fear
* 2022 : The Long Road North

### EP

* Switchblade / Cult of Luna (compartit amb Switchblade, 2000, Trust No One Recordings)
* Bodies / Recluse (versiona de The Smashing Pumpkins i Unbroken, 2006, Earache)
* Vertikal II (2013, Indie Recordings)
* Råångest (compartit amb The Old Wind, 2015, Pelagic)
* The Raging River (2021, Red Creek)

### Àlbums en directe

* Live at Roadburn 2013 (2017, Indie Recordings)
* Somewhere Along the Highway: Live at Roadburn 2016 (2017, Indie Recordings)
* Live at La Gâité Lyrique: Paris (2017, Indie Recordings)

### Audiollibres

* Eviga riket (2010)
* Eternal Music (2014)

## Referències

* ↑ «Cult of Luna - Eternal Kingdom (album review)». Sputnikmusic.com. [Consulta: 27 abril 2016].
* ↑ Acero, Fernando. «Cult Of Luna, entrevista en Mondo Sonoro (2022)» (en castellà). Mondo Sonoro, 04-10-2022. [Consulta: 14 octubre 2022].
* ↑ Vila, Albert. «Antes de publicar Mariner temía que pudiera convertirse en nuestro Lulu» (en castellà). Science of Noise, 28-01-2021. [Consulta: 14 octubre 2022].
* ↑ «MetalMatters: September 2019 – Back to the Grind» (en anglès americà). PopMatters, 30-09-2019. [Consulta: 14 octubre 2022].
* ↑ «Klas Rydberg interview». spiritribe.com/. [Consulta: 25 agost 2006].
* ↑ «CULT OF LUNA - 'The Long Road North'» (en castellà). Rockzone, 08-02-2022. [Consulta: 14 octubre 2022].
* ↑ Vila, Albert. «Cult of Luna - The Raging River (EP)» (en castellà). Science of Noise, 10-02-2021. [Consulta: 14 octubre 2022].
# Kràsnaia Bàltia

Kràsnaia Bàltia (en rus: Красная Балтия) és un poble de l'óblast d'Uliànovsk, a Rússia, que el 2018 tenia 218 habitants. Pertany al districte municipal de Kuzovàtovo.

## Referències

* ↑ «МО Коромысловское Ульяновской области». Arxivat de l'original el 2020-02-18. [Consulta: 1r gener 2021].
# Casa Liori

La Casa Liori és una casa del municipi de Gandesa (Terra Alta) inclosa en l'Inventari del Patrimoni Arquitectònic de Catalunya.

## Descripció

És una construcció amb tres façanes en estat molt dolent on es poden veure les diverses actuacions al llarg dels anys. L'original Casa Liori fou del segle xv o XVI, apreciable encara a la part baixa de l'edifici amb esplèndids carreus, diverses portes d'accés essent la principal al carrer Carnisseries, d'arc de mig punt dovellat amb guardapols i impostes. Una cornisa separa dels pisos superiors de pedra foc treballada, reforços de carreu amb finestres i balcons molt alterats. Entre el segon i tercer pis encara es veien trossos de cornisa, no ja de pedra sinó de maó. A l'angle del carrer Mossèn Manyà i Serrano Sunyer es troben els escuts d'armes dels Liori.

## Història

Els Liori venen de l'Aragó o Navarra i un d'ells fou Castellà d'Emposta el 1380, un nebot seu sembla que establí la rama dels Liori a Gandesa, que a part de la seva casa pairal van posseir moltes terres dels voltants. Al segle xviii passa la casa a la Família Manyà.

## Referències

* 1 2 3 4 «Casa Liori». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 16 novembre 2015].

## Enllaços externs

* «Casa Liori». Mapa de recursos culturals. Diputació de Tarragona.
# Ceyda Aslı Kılıçkıran

Ceyda Aslı Kılıçkıran (Esmirna, 16 de febrer de 1968) és una periodista, escriptora i directora de cinema turca que va rebre un premi per la seva pel·lícula Kilit ('Pany' en català), sobre la vida d'Afife Jale.També va escriure el llibre Yeni Çağın Eşiğinde ('Al llindar de la nova era' en català).

## Referències

* ↑ «Ceyda Aslı Kılıçkıran'ın yönettiği, Afife Jale'nin hayatını konu alan "Kilit" filmine ödül verildi». Hürriyet. [Consulta: 16 desembre 2016].
* ↑ «Yeni Çağ'ın Eşiğinde». idefix. Arxivat de l'original el 2016-09-11. [Consulta: 16 desembre 2016].

## Vegeu també

* Cinema turc

## Enllaços externs

* Ceyda Aslı Kılıçkıran a IMDb.
# Plévenon

Plévenon (en bretó Plevenon) és un municipi francès, situat a la regió de Bretanya, al departament de Costes del Nord. L'any 1999 tenia 721 habitants.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 843 | 765 | 696 | 756 | 669 | 721 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2004-2008 | Jean-Charles Danier | |
| 2008- | Claudine Tadier-Belliard | |
# Carretera Militar Georgiana

La Carretera Militar Georgiana (georgià: საქართველოს სამხედრო გზა, Sakartvelos Samkhedro Gza; rus: Вое́нно-Грузи́нская доро́га, Voienno-Gruzínskaia doroga; osseta: Арвыкомы фæндаг, Arvykomy fændag) és el nom històric d'una de les principals rutes que travessen la serralada del Gran Caucas, entre Geòrgia i Ossètia del Nord (Rússia). En aproximadament 210 km es connecten les ciutats de Tbilisi (capital de Geòrgia) i Vladikavkaz (capital d'Ossètia del Nord) a través del congost de Darial. És una de les poques vies entre el Caucas Nord i el Caucas Sud capaces de travessar aquesta serralada, juntament amb la Carretera Militar Osseta (que passa pel coll de Mamisson) i el Transkam (que utilitza el túnel de Roki).
Forma part de la ruta europea E117.

## Vegeu també

* Gorja de Darial
* Passos del Caucas
# Gaudenzio Marconi

Gaudenzio Marconi (Comologno, 12 de març de 1841 - 1885) fou un fotògraf suís actiu a França.
Els seus nus artístics són coneguts i van ser molt usats per artistes com Auguste Rodin.

## Referències

* ↑ Cavatorta, Claudia. «Marconi, Gaudenzio». A: Enciclopedia della fotografia dell'Ottocento (en italià), 2013, p. 890.
* ↑ Belcikowski, Christine. «Auguste Belloc, pionnier de la photographie, né à Montrabé, Haute-Garonne» (en francès), 23-10-2018. [Consulta: 6 gener 2024].
# AAH

AAH té els següents significats:
* Acció Contra la Fam (del seu nom en anglès Action Against Hunger), organització no governamental de lluita contra la fam
* Asa'ib Ahl al-Haq, partit polític de l'Iraq
* Associació d'Historiadors de l'Art (del seu nom en anglès Association of Art Historians), associació internacional per a la promoció de l'estudi de la història de l'art
* Ajut per a adults discapacitats (del seu nom en francès Allocation aux Adultes Handicapés), prestació social per a persones amb discapacitat de França
* Programa AAH (de l'acrònim en anglès Advanced Attack Helicopter), programa de l'Exèrcit dels Estats Units per al desenvolupament d'un helicòpter d'atac
* Teoria del primat aquàtic (del seu nom en anglès Aquatic Ape Hypothesis), hipòtesi d'evolució dels éssers humans des de zones humides
* AAH també és el codi de l'OACI d'Aloha Airlines, aerolínia amb base a Hawaii, als Estats Units
# Sòstrat (escultor)

Sòstrat (en llatí Sòstratus, en grec antic Σώστρατος) fou un escultor grec del bronze, fill de la germana de l'escultor Pitàgores de Rhegium o Rhègion, del qual en va ser deixeble.
Va florir cap a la 89a Olimpíada, o sigui l'any 424 aC. No se sap el nom de cap obra seva, però es troba mencionat a la Naturalis Historia de Plini el Vell.

## Referències

* ↑ 1.Sostratus a: William Smith (editor), A Dictionary of Greek and Roman Biography and Mythology. Vol. III Boston: Little, Brown & Comp., 1867, p. 886
# Serra de Planell Ras

La Serra de Planell Ras és una serra del terme municipal de Conca de Dalt, antigament del d'Hortoneda de la Conca, en terres de l'antic poble de Perauba.
Està situat al nord-est del terme; és el contrafort de ponent de la Serra de Boumort. En el seu vessant septentrional hi ha l'Obaga de Sacoberta, i en el meridional, la Matella del Serrat Blanc.

## Enllaços externs

* Institut Cartogràfic de Catalunya
# Dennō Senshi Porygon

Dennō Senshi Porygon (でんのうせんしポリゴン Dennō Senshi Porigon, literalment "Soldat Computaritzat Porygon") és el trenta-sisè episodi de la primera temporada de l'anime Pokémon. Es va reproduir el 6 de desembre de 1997 al Japó i no s'ha tornat a emetre des de llavors. A l'episodi, Ash i els seus amics noten que el sistema que transfereix Poké Ball des d'un Centre Pokémon a un altre no funciona correctament.
L'episodi és famós pel fet que presenta certes seqüències amb alternació de flaixos rojos i blaus, els quals van causar atacs epil·lèptics a diversos teleespectadors. Sis-centes vuitanta-cinc persones van haver d'anar a l'hospital i dues d'elles van acabar hospitalitzades més de dues setmanes. Després d'aquest fet, l'episodi es va censurar a tot el món i la sèrie va trigar quatre mesos a tornar a emetre's. Des de llavors, l'episodi ha estat parodiat i referenciat culturalment, a sèries com South Park i Els Simpson.

## Referències

* ↑ «"Pokémon" Electric Soldier Porygon (2006)» (en anglès). Imdb. [Consulta: 30 juny 2012].
* ↑ Hamilton, Robert. «Empire of Kitsch: Japan as Represented in Western Pop Media». Bad Subjects, 01-04-2002. Arxivat de l'original el 2012-02-01. [Consulta: 18 octubre 2008].
# Carlo Cozio

Carlo Cozio, Comte de Montiglio i Salabue (c. 1715 – c. 1780) fou un jugador i teòric dels escacs italià, especialment conegut pel seu llibre Il giuoco degli scacchi, i per la defensa Cozio, que duu el seu nom. També és conegut pel mat de Cozio.

## Biografia

Carlo Cozio va néixer a Casale Monferrato al voltant de 1715. Era fill del comte Giuseppe Maria Cozio, i va rebre el nom del seu avi Carlo Francesco Cozio (1620-1693), el fundador de la nissaga, que havia obtingut el 1665 del duc de Màntua Carles II el títol de comte i el petit feu de Montiglio e Salabue.
Es va casar amb donna Taddea dei marchesi di Barbiano di Chieri i hi va tenir un fill: el comte Ignazio Alessandro Cozio di Salabue (1755–1840) que va esdevenir un famós col·leccionista de violins.
El 1740 va començar el manuscrit de Il giuoco degli scacchi o sia Nuova idea di attacchi, difese e partiti del Giuoco degli Scacchi, però només el va acabar 25 anys després, i fou publicat el 1766 a Torí per la Stamperia Reale en dos volums, amb un total de 700 pàgines conjuntament.
El llibre és citat en moltes obres d'escacs posteriors, com les de Domenico Ponziani, Ercole Del Rio, George Walker, William Lewis, Howard Staunton, etc., tot i que va tenir una difusió limitada perquè moltes còpies foren destruïdes en un incendi de la Stamperia Reale de Torí.
A diferència de l'escola modenesa, llavors en auge a Itàlia, va acceptar la regla europea de l'enroc "a la Calabresa" (com l'actual) i la promoció a dama de diversos peons. El llibre conté també nombrosos problemes i estudis de final, alguns dels quals de notable profunditat, compostos per ell mateix.
La variant del l'obertura Ruy López 1. e4 e5 2. Cf3 Cc6 3. Ab5 Cge7 (ECO C60) rep el seu nom.
Carlo Cozio va morir al voltant de 1780.

## Vegeu també

* Mat de Cozio

## Notes i referències

* ↑ Beare, Charles; Chiesa, Carlo The New Grove Dictionary of Music and Musicians. «Cozio di Salabue, Count Ignazio Alessandro»
* ↑ Una còpia manuscrita de l'obra, és en possessió del GM alemany Lothar Schmid, de Bamberg.

## Bibliografia

* Dr. Mauro Marchisotti. «La Difesa Cozio» (en italià). Arxivat de l'original el 2007-09-27. [Consulta: 2 desembre 2013].
* Dr. Mauro Marchisotti. «La Difesa Cozio: Un Aggiornamento» (en italià). Arxivat de l'original el 2007-09-27. [Consulta: 2 desembre 2013].
* Adriano Chicco, Antonio Rosino: Storia degli scacchi in Italia, ed. Marsilio, Venècia 1990

## Enllaços externs

* Franco Pezzi and Mauro Marchisotti. «Cenni biografici su Carlo Cozio, conte di Salabue» (en italià). Arxivat de l'original el 2007-09-27. [Consulta: 2 desembre 2013].
# Cultura de Poltavka

La cultura de Poltavka (2700 - 2100 aC) és un poble del bronze mitjà provinent de la cultura iamna que va florir a les estepes russes. Es caracteritza per assentaments petits, una economia pastoral i una ceràmica de recipients de fons pla que la distingeixen de cultures veïnes. Enterrava els seus morts en tombes individuals segons l'estatus social., acompanyats d'armes i de vegades amb el sacrifici dels cavalls que havien tingut en vida. Es creu que s'associa amb el protoindoiranià.

## Referències

* ↑ Quiles, Carlos. A game of clans. Academia Prisca, 2019. ISBN 978-1-072-00322-9 [Consulta: 21 febrer 2021].
# Gradient

«Gradient» té aquests significats:
* Gradient (matemàtiques), camp vectorial que indica en cada punt del camp escalar la direcció del màxim increment d'ell mateix
* Gradient electroquímic, variació espacial tant del potencial elèctric com de la concentració de substància a través d'una membrana
* Gradient geotèrmic, variació de la temperatura de la Terra en profunditat
* Gradient de pressió, quantitat física que descriu en quina direcció i a quina taxa canvia la pressió al voltant d'un punt
* Gradient tèrmic, quantitat física que descriu en quina direcció i a quin ritme canvia més ràpidament la temperatura als voltants d'un punt
* Vent de gradient, aproximació física al vent real
# 7 Television Commercials

7 Television Commercials és una col·lecció de videoclips del grup anglès Radiohead, que va llançar el 1998 amb cançons dels dos darrers àlbums d'estudi The Bends (1995) i OK Computer (1997).
El vídeo en format VHS es va publicar el 4 de maig de 1998 al Regne Unit i el 30 de juny als Estats Units, mentre que el DVD es va llançar el 4 d'agost de 2003 i el 5 d'agost respectivament, amb l'addició de material fotogràfic.
La crítica va valorar aquest disc de manera desigual, van destacar que tenia qualitat però que podria ser millor, i van criticar negativament que dels 30 minuts que durava el documental, només set eren videoclips musicals.

## Personal

Tots els vídeos foren encarregats per Dilly Gent i el disseny artístic foren a càrrec de Stanley Donwood i The White Chocolate Farm.
* "Paranoid Android" Director: Magnus Carlsson Productor: Peter Gustaffson Empresa productora: Wegelius Animation AB
* "Street Spirit (Fade Out)" Director: Jonathan Glazer Productor: Nick Morris Fotografia: Steve Keith-Roach Empresa productora: Academy Music Video Ltd
* "No Surprises" Director: Grant Gee Productor: Phil Barnes Fotografia: Dan Landin Empresa productora: Kudos (Music Video)
* "Just" Director: Jamie Thraves Productor: Niki Amos Fotografia: Alexander Seligman Empresa productora: Oil Factory Inc
* "High and Dry" (Versió EUA) Director: Paul Cunningham Productor: Myke Zykoff Fotografia: Adam Beckman Empresa productora: Oil Factory Inc
* "Karma Police" Director: Jonathan Glazer Productor: Nick Morris Fotografia: Steve Keith-Roach Empresa productora: Academy Music Video Ltd
* "Fake Plastic Trees" Director: Jake Scott Productor: Ellen Jacobson Fotografia: Salvatore Totino Empresa productora: Black Dog Films (LA)

## Referències

* ↑ Deming, Mark. «Radiohead: 7 Television Commercials» (en anglès). allmusic. [Consulta: 1r juny 2011].
* ↑ «Radiohead Discography – Home Videos» (en anglès). greenplastic.com. Arxivat de l'original el 2009-02-27. [Consulta: 5 juny 2011].
* ↑ «Radiohead -- 7 Television Commercials [DVD] [1998]» (en anglès). Amazon.com. [Consulta: 5 juny 2011].
# Felipe Pérez del Toro

Felipe Pérez del Toro fou un polític espanyol. Fou catedràtic de l'Escola Central de Comerç. Membre del Partit Conservador, fou diputat pel districte d'Albocàsser a les eleccions generals espanyoles de 1899 i 1903 i pel districte de Las Palmas a les eleccions generals espanyoles de 1905 i 1907. També fou nomenat senador per Canàries el 1911-1914.

## Obres

* Compendio de Historia general del desarrollo del Comercio y de la Industria (1898)

## Enllaços externs

* Fitxa del Congrés dels Diputats (castellà)
* Fitxa del Senat (castellà)
# Lo Morral (Abella de la Conca)

Lo Morral és un cim de 1.274,8 metres d'altitud del terme municipal d'Abella de la Conca, a la comarca del Pallars Jussà.
Es troba a la part occidental de la Serra de Carrànima, al nord de l'Estimat de la Teulera i al nord-est de la Roca del Serret. És el cim més elevat de la meitat de ponent de la serra.

## Etimologia

Com diu Joan Coromines, Morral procedeix de Mont-ral (muntanya reial), però en aquest cas, atesa la situació i constitució de la roca, és possible que provingui del mot comú morral.

## Referències

* ↑ Coromines, 1996.

## Bibliografia

* COROMINES, Joan. "Mont-ral". Dins Onomasticon Cataloniae. Els noms de lloc i noms de persona de totes les terres de parla catalana. V L-N. Barcelona: Curial Edicions Catalanaes i Caixa d'Estalvis i de Pensions de Barcelona "La Caixa", 1996. ISBN 84-7256-844-X.

## Enllaços externs

* Lo Morral en el seu entorn, a l'Institut Cartogràfic de Catalunya
# Choerodon melanostigma

Choerodon melanostigma és una espècie de peix de la família dels làbrids i de l'ordre dels cipriniformes que es troba a les Filipines.

## Referències

* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Dennison (Ohio)

Dennison és una població dels Estats Units a l'estat d'Ohio. Segons el cens del 2000 tenia 2.992 habitants.

## Demografia

Segons el cens del 2000, Dennison tenia 2.992 habitants, 1.132 habitatges, i 822 famílies. La densitat de població era de 837,1 habitants per km².
Dels 1.132 habitatges en un 36,7% hi vivien nens de menys de 18 anys, en un 52,8% hi vivien parelles casades, en un 14% dones solteres, i en un 27,3% no eren unitats familiars. En el 24,3% dels habitatges hi vivien persones soles el 12,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,09.
Per edats la població es repartia de la següent manera: un 28,1% tenia menys de 18 anys, un 10% entre 18 i 24, un 27,5% entre 25 i 44, un 20,3% de 45 a 60 i un 14,1% 65 anys o més.
L'edat mediana era de 34 anys. Per cada 100 dones de 18 o més anys hi havia 91,1 homes.
La renda mediana per habitatge era de 29.020 $ i la renda mediana per família de 32.168 $. Els homes tenien una renda mediana de 27.679 $ mentre que les dones 19.490 $. La renda per capita de la població era de 13.389 $. Aproximadament el 12,3% de les famílies i el 17,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Dennison». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 9 agost 2010].
* ↑ «Geographic Comparison Table- Dennison». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Curopedi

Curopedi (grec Curopedion o Curupedion o Kurupedion o Kuropedion, llatí Curupedium o Curopedium) fou una plana de Lídia, no lluny de Sardes, on el febrer del 281 aC Lisímac de Tràcia fou derrotat i mort per Seleuc I Nicàtor. Fou el darrer enfrontament entre dos diàdocs. Mort Lisímac, Seleuc es va apoderar dels seus dominis i semblava que reuniria l'herència d'Alexandre el Gran però fou assassinat per Ptolemeu Ceraune, fill de Ptolemeu I Sòter, que es va proclamar rei de Macedònia.

## Referències

* ↑ Memnon: History of Heracleia

## Enllaços externs

* Livius.org: Corupedium
# Gradient de soroll

Un gradient de soroll (en anglès Gradient noise) és una funció matemàtica que utilitza interpolació entre un gran nombre de gradients pre-calculats de vectors que constitueixen un valor que varia pseudo-aleatòriament en l'espai o en el temps. Té aplicacions en generació per procediments, computació gràfica, videojocs i paisatges fractals.
La primera implementació coneguda d'aquesta idea és el soroll Perlin, creat per Ken Perlin, que en va publicar la descripció el 1985. Posteriorment es van desenvolupar altres funcions més avançades, com el soroll Simplex, el soroll OpenSimplex o el soroll de Worley.

## Base

La generació de nombres aleatoris s'utilitza sovint en programació per crear successos impredictibles, crear moció i comportaments d'objectes de manera que semblin més naturals. Ara bé, aquest tipus d'aleatorietat artificial no té cap suavitat entre valors propers, i això pot fer que el resultat no sembli prou natural. El gradient de soroll és un algorisme de pseudo-aleatorietat escalable i més estable pensat per, tot i sacrificar lleugerament la impredictabilitat, obtenir resultats que semblen més naturals a diferents nivells de detall.
La base del gradient de soroll segueix sent un generador de nombres aleatoris. A partir d'un nombre enter com a paràmetre s'obté un nombre a l'atzar, de manera que utilitzant el mateix paràmetre dues vegades s'obté el mateix nombre, el que es coneix en programació com utilitzar un estat conegut (seed) del generador. Això es fa per cada nombre enter dins d'un rang determinat. Llavors, utilitzant interpolació entre els valors, s'obté una corba contínua suavitzada que admet valors no enters com a paràmetre.

## Vegeu també

* Soroll blanc

## Referències

* ↑ David Ebert, Kent Musgrave, Darwyn Peachey, Ken Perlin, and Worley. Texturing and Modeling: A Procedural Approach. Academic Press, October 1994. ISBN 0-12-228760-6
# Maritsa (cràter)

Maritsa és un cràter de l'asteroide del cinturó principal (253) Mathilde, situat amb el sistema de coordenades planetocèntriques a 44.6 ° de latitud nord i 151.5 ° de longitud est. Fa un diàmetre de 2.4 km. El nom va ser fet oficial per la UAI l'any 2000 i fa referència a Maritsa - conca de carbó de Bulgària.

## Referències

* ↑ "Maritsa (cràter)". Gazetteer of Planetary Nomenclature. USGS Astrogeology Research Program. (anglès)
* ↑ International Energy Agency. Concise Guide to World Coalfields, compiled by World Coal Resources and Reserves Data Bank Services, 1983.
# Lo Mostier dau Buçon

Mostier Roselha (en francès Moutier-Rozeille) és una comuna (municipi) de França, a la regió de la Nova Aquitània, departament de la Cruesa.
La seva població al cens de 1999 era de 435 habitants. Està integrada a la Communauté de communes d'Aubusson-Felletin.

## Demografia

Evolució demogràfica :
| 1968 | 1975 | 1982 | 1990 | 1999 |
| 507 | 493 | 475 | 446 | 435 |

## Administració

Llista d'alcaldes :
| Període | Identitat | Partit |
| 2001-2008 | Lionel Chemin | |
| 2008- | Jean-Paul Burjade | |

## Referències

* ↑ Toponímia occitana Arxivat 2016-03-03 a Wayback Machine. a lemosin.net.